Lactantius
Lucius Caecilius Firmianus Lactantius (u 240 – u 320) oli varakristlik autor, kellest sai Vana-Rooma keisri Constantinus Suure nõunik. Ta oli Arnobiuse õpilane. Keiser Diocletianus kutsus ta Nikomeediasse kõnekunsti õpetama. Pöördus enne 303. aastat kristlusse ning pidi kristlaste tagakiusamiste tõttu oma ametikohast loobuma. Hiljem oli Augusta Treverorumis (tänapäeva Trier) Constantinuse poja Crispuse kasvataja.